
26.
Par Ogres novada pašvaldības iekšējo noteikumu Nr.13/2026 “Grozījumi Ogres novada pašvaldības 2023. gada 28. septembra iekšējos noteikumos Nr. 23/2023 “Kārtība, kādā Ogres novadā tiek izsniegti brīvprātīgā darba apliecinājumi”” izdošanu

Ogres novada pašvaldības (turpmāk – Pašvaldība) dome 2023. gada 28. septembrī izdeva iekšējos noteikumus Nr. 23/2023 “Kārtība, kādā Ogres novadā tiek izsniegti brīvprātīgā darba apliecinājumi”  (protokols Nr. 16; 27.) (turpmāk – Nolikums). 
[bookmark: _GoBack]2026. gada 19. martā spēkā stājušies grozījumi Jaunatnes likumā ar kuriem ir paaugstināts jaunieša vecuma slieksnis Latvijā, nosakot, ka jaunietis ir persona vecumā no 13 līdz 30 gadiem (iepriekš – līdz 25 gadiem). Līdz ar to personām vecumā no 25 līdz 30 gadiem tiek paplašinātas iespējas iesaistīties jaunatnes politikā un jaunatnes darbā, kā arī izmantot ar to saistītos atbalsta mehānismus. Grozījumu mērķis ir uzlabot jauniešu dzīves kvalitāti, attīstot viņu kompetences, veicinot iniciatīvu, darba tikumu un patriotismu, līdzdalību lēmumu pieņemšanā un sabiedriskajā dzīvē, kā arī stiprinot darbu ar jaunatni un pilnveidojot jaunatnes politikas sistēmu. Ņemot vērā iepriekšminētos grozījumus Jaunatnes likumā, nepieciešams veikt grozījumu arī Nolikumā.
Jaunieši informāciju Apliecinājuma saņemšanai var iesniegt arī elektroniski aizpildāmas tiešsaistes veidlapas formā.
Pamatojoties uz Valsts pārvaldes iekārtas likuma 72. panta pirmās daļas 2. punktu un Pašvaldību likuma 10. panta pirmās daļas 8. punktu, 50. panta pirmo daļu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav, 
Ogres novada pašvaldības dome NOLEMJ:

1. Izdot Ogres novada pašvaldības iekšējos noteikumus Nr.13/2026 “Grozījumi Ogres novada pašvaldības 2023. gada 28. septembra iekšējos noteikumos Nr. 23/2023 “Kārtība, kādā Ogres novadā tiek izsniegti brīvprātīgā darba apliecinājumi””, pielikumā.
2. Uzdot Ogres novada pašvaldības Centrālās administrācijas Kancelejai nodrošināt Noteikumu aktuālo redakciju.
3. Kontroli par lēmuma izpildi uzdot Ogres novada  pašvaldības izpilddirektoram.

